— Ансамбль прапагандуе і адраджае беларускія быліны, старажытныя балады, вывучае народную музыку, культуру і побыт сярэднявечча, — расказвае Вольга Іванаўна. — Апошнім часам сталі звяртацца да этнасу Свіслацкага княства, у чым дапамагаюць навуковыя крыніцы. Неаднаразова станавіліся лаўрэатамі раённых фестываляў “Веснавы праменьчык”, “Веснавыя колеры”. Ведаюць пра нас і ў рэспубліцы — сёлета сталі пераможцамі фестывалю-конкурсу дзіцячага мастацтва “ЛьВенок” (“Лидский венок”) у намінацыі “народныя спевы”. Свой талент там паказалі салісткі калектыву сёстры Плаксіны — Соня і Насця. Зусім нядаўна прыехалі з абласных “Дажынак”, што праходзілі ў Круглым. Дзіцячая непа-срэднасць, гукі старадаўняй музыкі, народныя строі — усё падкрэслівала нашу інды-відуальнасць і інтрыгавала прысутных на свяце. Дарэчы, сцэнічныя касцюмы — самаробныя, аздоблены вышыўкай пад дараганаўскі стыль.